open-index/open-wikipedia-markdown huggingface dataset:
Gabriel Volko

**Gabriel Volko** (* 26. október 1873, Kláštor pod Znievom-Lazany† 25. február 1960, Martin, pochovaný Kláštor pod Znievom) bol slovenský politik, obchodník, lekárnik  a politik Hlinkovej slovenskej ľudovej strany v období medzivojnového Česko - Slovenska. 

## Životopis
Jeho otec bol Jozef Volko a matka Anna rod. Országhová. Študoval na gymnáziu v Egri a v Banskej Bystrici, potom na Obchodnej akadémii v Bratislave. Po štúdiách pracoval v obchodných podnikoch svojho otca, ktorý bol významným slovenským veľkoobchodníkom v cárskom Rusku. Následne pracoval ako účtovník v banke v Hlohovci, odkiaľ odišiel pracovať do Ružomberka, kde bol vedúcim účtovníkom v miestnej papierni. Z Ružomberka sa vrátil do Kláštora pod Znievom, kde si otvoril obchod a začal sa venovať podnikaniu. V obci bol verejne činný. Spolu s miestnymi obyvateľmi sa pričinil o obnovu a zveľadenie tamojšieho patronátneho gymnázia, na ktorom dokonca určitú dobu vyučoval francúzsky jazyk. V Kláštore pod Znievom zastával niekoľko rokov aj funkciu starostu a pôsobil aj ako predseda gymnaziálneho patronátu. 

Na základe svojho katolíckeho vierovyznania a národného povedomia sa politicky angažoval v Hlinkovej slovenskej ľudovej strane. V parlamentných voľbách v roku 1925 bol za ľudovú stranu zvolený do senátu. Kandidoval v XI. volebnom kraji. V senáte zasadal v inkompatibilnom, kultúrnom, rozpočtovom a sociálnom výbore. Svoj senátorský mandát obhájil aj v nasledujúcich parlamentných voľbách v roku 1929. Tento raz kandidoval v VIII. volebnom kraji. V III. volebnom období zasadal v rozpočtovom, imunitnom, sociálnom a technicko - dopravnom výbore senátu.

V druhej polovici tridsiatych rokov 20. storočia sa postupne z politiky stiahol a neskôr žil v Žiline. 

Bol aktívnym aj v *Zväze slovenských remeselníkov a obchodníkov*, kde zastával vedúce pozície. Okrem toho bol aj členom Muzeálnej slovenskej spoločnosti. 

## Referencie

## Literatúra
* Slovenský biografický slovník

## Externé odkazy
* Záznam o narodení a krste v matrike riadok 64
* 

Kategória:Politici HSĽS
Kategória:Slovenskí politici
Kategória:Česko-slovenskí politici
Kategória:Senátori Národného zhromaždenia (Česko-Slovensko, 1920 – 1939)
Kategória:Slovenskí obchodníci
Kategória:Slovenskí lekárnici
Kategória:Osobnosti z Kláštora pod Znievom
Eva Volková

**Eva Volková** (rod. Longauerová) (* 9. február 1937, Banská Bystrica - † 1. marec 1988, Bratislava) bola  architektka.

## Životopis
Študovala na gymnáziu v Martine, 1955-1961 na Fakulte architektúry a pozemného staviteľstva SVŠT v Bratislave. V roku 1973-1988 samostatná projektantka v Stavoprojekte v Bratislave. Od roku 1970 sa venovala projektovaniu rodinných domov,  administratívnych stavieb, od 1973 aj školských a kultúrnych zariadení. Autorka budovy Výskumného ústavu poľnohosp. techniky v Rovinke, adm. budovy Elektrovodu v Bratislave, typizovaných jaslí a materských škôl a 2. stavby Najvyššieho súdu  v Bratislave. Spolupracovala na Katalógu projektu rodinných domov. Od 1978 členka Zväzu slov. architektov. 

## Literatúra
* Kto bol kto v histórii Banskej Bystrice 12552000

## Externé odkazy
* 

Volková, Eva (rod. Longauerová)
Volková, Eva (rod. Longauerová)
Jozef Volný

**Jozef Volný** (Wolny) (* 12. február 1819, Spišské Vlachy – † 14. september 1878, Ožďany) bol slovenský hutnícky inžinier.

Jeho otec bol Ján Volný a matka Anna Mária rod. Sommerová.

## Životopis
Študoval na gymnáziu, vo filozofickom kurze a v 1. roč. právnickej akadémie v Košiciach, 18411844 na Baníckej akadémii v Banskej Štiavnici. V roku 18441848 banský inžinier Komorského úradu v Banskej Bystrici, 18481849 tajomník komisára banských miest Ľudovíta Benického, hutnícky inžinier v Pohorelej, a i. Riaditeľ Salgotarjánskej železiarskej spoločnosti v Salgotarjáne a v Budapešti. Modernizátor uhorského železiarstva a hutníctva na Slovensku. Autor knihy venovanej uhorskému banskému zákonodárstvu, článkov o železiarstve, štúdie o prameňoch k dejinám baníctva a hutníctva na Gemeri.

## Ocenenie
* Roku 1876 vyznamenaný Radom Františka Jozefa

## Literatúra
* Slovenský biografický slovník

## Externé odkazy
* 
* Záznam o narodení a krste v matrike - pokrstený ako Josephus Volni

Kategória:Osobnosti zo Spišských Vlách
Kategória:Hutnícki inžinieri
Kategória:Slovenskí banskí inžinieri
Kategória:Uhorskí banskí inžinieri
Ondrej Voskár

**Ondrej Voskár** (kr.m. Ondrej Oško) (* 13. november 1897, Riečka - † 19. jún 1976, Ružomberok) bol slovenský  dôstojník, verejný činiteľ a protifašistický bojovník.

## Rodina
* otec Ján Voskár
* matka Mária rod. Voskárová 

## Životopis
Vyučil sa na 4-ročnej stolárskej škole v Banskej Bystrici, 1918 absolvoval guľometný a granátový kurz v St. Yrieix-la- Perche (Francúzsko) a kurzy záložných dôstojníkov čs. armády. Vojak rak.-uh. armády, člen čs. légií v Rusku, účastník  prvého i druhého odboja na dolnom Liptove a na východnom Slovensku. Počas Povstania spolupracovník so sov.partizánskymi organizátormi v Nízkych Tatrách. Počas SNP preniesol hotovosť Národnej banky z Ružomberka do Banskej Bystrice pre  potreby SNR (5. september 1944). Od roku 1945 prívrženec DS, 1945-1947 poslanec SNR.

## Ocenenie
* Roku 1918 vyznamenaný franc. Vojnovým krížom, Čs. vojnovým krížom, 1946 Radom SNP I.tr.

## Pamiatky
* rkp. spomienky v archíve Liptovského múzea v Ružomberku a v archíve Múzea SNP v Banskej Bystrici

## Literatúra
* Slovenský biografický slovník

## Externé odkazy
* 

Kategória:Slovenské vojenské osobnosti
Kategória:Osobnosti SNP
Kategória:Osobnosti z Riečky (okres Banská Bystrica)
Teofil Bohumír Vozárik

JUDr. **Teofil Bohumír Vozárik** (pseudonym **Bohuš Lipták**) (* 11. december 1912, Podtureň – † 13. november 1973, Washington) bol verejný činiteľ a rozhlasový pracovník. 

## Životopis
Študoval na Právnickej fakulte UK v Bratislave. V roku 1938 získal titul JUDr. V rokoch 1940-1941 pracoval ako osobný tajomník Jána Ursínyho vo Zväze roľníckych pokladníc, neskôr bol právnym úradníkom Sedliackej banky. Zúčastnil sa SNP ako pobočník generála Jána Goliana. Po ústupe do hôr žil pod cudzím menom na rozličných miestach. Po oslobodení pracoval na Povereníctve pre pôdohospodársku a pozemkovú reformu. Od roku 1948 žil v emigrácii, od 1950 v USA. Bol redaktorom česko-slovenského oddelenia Hlasu Ameriky vo Washingtone a autorom rozhlasových programov.

## Rodina
* otec Michal Vozárik
* matka Zuzana rod. Gavaljerová 

## Literatúra
* Slovenský biografický slovník

## Externé odkazy
* 
* Záznam o narodení a krste v matrike evanjelického zboru v Liptovskom Jáne; pokrstený ako Bohuslav Vozárik

Kategória:Slovenskí právnici
Kategória:Osobnosti SNP
Kategória:Slovenskí redaktori
Kategória:Osobnosti z Podturne


Kategória:Absolventi Právnickej fakulty Univerzity Komenského v Bratislave
Jozef Vrabec (technik)

**Jozef Vrabec** (* 2. marec 1909, Horná Lehota (okres Brezno) – † 1. február 1987, Bratislava) bol slovenský rozhlasový a televízny technik.

## Rodina
* otec Ján Vrabec
* matka Emília rod. Luštíková 

## Životopis
Študoval na Vyššej priemyselnej škole v Košiciach. Príslušník prvej generácie rozhlasových a televíznych technikov. Námestník ústredného riaditeľa Československého rozhlasu v Prahe, riaditeľ Československej televízie v Bratislave. Účastník SNP, podieľal sa na prípravách odbojového vysielania v Banskej Bystrici. Viedol technickú prevádzku Slobodného slovenského vysielača v Banskej Bystrici (1944). Rozhlasovou a televíznou prácou sa zaoberal v početných článkoch publikovaných v  programových časopisoch oboch masmédií a v denníkoch. Vo vedúcich funkciách ovplyvnil rozvoj rozhlasu a televízie v Česko-Slovensku; jeden zo zakladateľov televízie v Prahe a neskôr v Bratislave.

## Ocenenie
* Roku 1946 vyznamenaný Radom SNP; 1956 Radom práce; 1969 Radom  republiky

## Literatúra
* Slovenský biografický slovník

## Externé odkazy
* 

Kategória:Osobnosti SNP
Kategória:Slovenskí rozhlasoví technici
Kategória:Slovenskí televízni technici
Kategória:Osobnosti z Hornej Lehoty (okres Brezno)
Tomáš Vranka

**Tomáš Vranka** (Cornides, Prividensis) (*   Slovensko) je evanjelický kňaz.

## Životopis
Rektor Špitála sv. Alžbety v Banskej Bystrici (1581-1584).

## Literatúra
* Kto bol kto v histórii Banskej Bystrice 12552000
* Banská Bystrica - v znamení kalicha

## Externé odkazy
* 

Vranka, Tomáš
Daniel Vražda (hokejista)

**Daniel Vražda** (* 28. september 1938, Poprad-Veľká – † 9. november 1984, Bratislava) bol slovenský hokejista, hokejový tréner a futbalista.

Absolvoval štúdium na Strednom odbornom učilišti elektrotechnickom v Banskej Bystrici a v rokoch 19641967 študoval na Fakulte telesnej výchovy a športu Univerzity Komenského v Bratislave. Pôsobil ako futbalista v banskobystrickom futbalovom klube, ktorý vystupoval pod názvami Šk Banská Bystrica (19561957), TJ ČH Banská Bystrica (19571962) a TJ Partizán Banská Bystrica (19621963).

Ako hokejista hral za klub TJ Iskra Smrečina Banská Bystrica, kde následne pôsobil ako tréner ľadového hokeja prvej a druhej triedy. V rokoch 19581984 bol pracovníkom podniku Smrečina Banská Bystrica. Pôsobil ako tréner štátnej reprezentácie hokejistov do 20 rokov na majstrovstvá sveta v Prešove (1968). Vychoval niekoľko hokejistov československej reprezentácie (Miroslav Miklošovič, Oto Sýkora a i.).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí hokejisti
Kategória:Slovenskí futbalisti
Kategória:Slovenskí hokejoví tréneri
Kategória:Osobnosti z Popradu
Matej Vrbiar

**Matej Vrbiar** (* 23. február 1892, Tisovec – † 9. jún 1983, Rimavská Sobota) bol verejný činiteľ a roľník.

## Rodina
* otec Matej Vrbiar
* matka Mária rod. Krštenová 

## Životopis
Navštevoval ľudovú školu v Tisovci. Sprvu samostatne hospodáriaci roľník, potom pracovník veľkoskladu v Rimavskej Sobote. V období 1. ČSR organizátor robotníckeho hnutia. Počas Slovenského štátu účastník ilegálneho protifašistického odboja, 1941 krátko  väznený. Účastník SNP, člen rady RNV v Tisovci, po ústupe Povstania do hôr pomáhal pri zásobovaní partizánov, 1945 väznený gestapom v Banskej Bystrici. V roku 19351938 člen Krajinského zastupiteľstva. Nositeľ vyznamenaní.

## Literatúra
* Slovenský biografický slovník

## Externé odkazy
* 

Kategória:Osobnosti z Tisovca
Kategória:Členovia Krajinského zastupiteľstva Slovenskej krajiny
Anton Vyrosil

**Anton Vyrosil** (Virosil, Viroszil, Virotsil) (* 14. apríl 1792, Banská Štiavnica - † 19. máj 1868, Viedeň) bol  právnik, vysokoškolský pedagóg.

## Rodina
* otec František Vyrosil
* matka Alžbeta rod. Grellová

## Životopis
Študoval na gymnáziu v Banskej Štiavnici a v Trnave, 1809-1814 filozofiu na rokuk. seminári v Trnave a v Nitre, teológiu v Banskej Bystrici. Roku 1810 doktor filozofie, 1823 doktor právnych a politických vied. Rektor univerzity v Budapešti,  vysokoškolský profesor v Bratislave, Budapešti a vo Viedni. Cisársky a dvorný radca, povýšený do šľachtického stavu. Zaoberal sa filozofiou práva a verejným právom, spoluzakladateľ novšej maď. politológie. Autor syntetických a  encyklopedických prác a zbierky poézie.

## Dielo
* Ius naturae privatum... 1-3., Budapešť roku 1833
* Epitome iuris naturae..., Budapešť roku 1839
* Turis publicum regni Hungariae... 1-6., Budapešť roku 1850-1854

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike 

Kategória:Slovenskí vysokoškolskí pedagógovia
Kategória:Osobnosti z Banskej Štiavnice
Štefan Vysočáni

**Štefan Vysočáni** (Viszochani, Viszoczányi) (*  1605, Vysočany - † 11. december 1662, Banská Bystrica) bol teológ, vysokoškolský pedagóg, jezuita.

## Životopis
Pochádzal zo šľachtického rodu s predikátom z Vysočian. Roku 1630 vstúpil do jezuitskej rehole, 1633 prof. na bratislavskom gymnáziu, potom profesor teológie na Trnavskej univerzite (doložený aj 1651), 1648 spoluzakladateľ jezuitskej školy v Trenčíne, začas misionár v okolí Trenčína, 1654-1662 kazateľ a spovedník na jezuitskej škole v Banskej Bysatrici. Ovládal slovenčinu, latinčinu, čiastočne maďarčinu.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí vysokoškolskí pedagógovia
Kategória:Slovenskí stredoškolskí pedagógovia
Kategória:Slovenskí teológovia
Kategória:Vyučujúci na Trnavskej univerzite (historickej)
Kategória:Jezuiti
Kategória:Osobnosti z Vysočian
Eliáš Wagner

**Eliáš Wagner** (*   Slovensko) bol evanjelický kňaz.

## Životopis
Hlavný mestský evanjelický farár v Banskej Bystrici (1612, 1617-1622).

## Literatúra
* Kto bol kto v histórii Banskej Bystrice 12552000
* Banská Bystrica - v znamení kalicha

## Externé odkazy
* 

Wagner, Eliáš
Kazimír Wachtler

**Kazimír Bohumír Jozef Wachtler** (* 15. február 1815, Špania Dolina, Slovensko – † 11. apríl 1872, Banská Bystrica) bol tribún a mešťanosta Banskej Bystrice (1852-1860, 1871-1872).

## Životopis
Významne sa podieľal na rozvoji školstva v Banskej Bystrici. Pôsobil ako správca ľudovej školy, v roku 1856 sa podieľal na založení banskobystrického učiteľského ústavu. Na jeho počesť mesto založilo nadáciu 400 zlatých, z ktorých úroky sa poskytovali ako podpora chudobným žiakom. Na riadení Banskej Bystrice sa zúčastňoval ako tribún, neskôr bol mešťanostom. Patril k stúpencom maďarizácie.

## Literatúra
* Kto bol kto v histórii Banskej Bystrice 12552000
* Príbehy z minulosti Banskej Bystrice

## Zdroje

## Externé odkazy
* 

Kategória:Mešťanostovia
Gašpar Wagner

**Gašpar Wagner** (Wagner Novizoliensis) (*   Banská Bystrica) bol básnik.

## Životopis
Po absolvovaní nižších škôl na Slovensku študoval na univerzite vo Wittenbergu. Roku 1574 vydal knižne príležitostné verše na pamiatku sobáša T. Vranku s D. Branczovou.

## Literatúra
* Slovenský biografický slovník

## Externé odkazy
* 

Kategória:Uhorskí básnici
Jakub Wagner

**Jakub Wagner** (*  1560, Banská Bystrica - †  1600, Sabinov) bol  evanjelický kňaz, pedagóg, básnik.

Jeho brat Martin Wagner (1547-1590)
* syn Martin Wagner (1587-1666) , Leonard Wagner
* manželka Anna rod. Heidtová 

## Životopis
Základné a stredné školy navštevoval v Banskej Bystrici, Ľubietovej (1570-1573). Študoval v Poľsku (Głubczyce), Bardejove, na univerzite Tübingene (1583-1584). Do 1583 rektor evanjelický školy v Ľubietovej a na neznámom mieste v Nemecku 1584  rektor v Prešove, 1586 diakon v Bardejove, 1586 vysvätený za evanjelický kňaza vo Wittenbergu, od 1590 evanjelický kňaz v Bardejove , Spišskom Podhradí, v Sabinove. Autor príležitostných lat. veršov v zborníku venovanom P. Hrabovskému a v i. zborníkoch, s T. Fabrim a S. Škultétym vydavateľ diela svojho brata M. Wagnera *Apologia examinis ecclesiae et scholae Bartphensis...* (1590). Účastník synody 1588 v Košiciach, 1593 a 1595 v Prešove, 1594 v Bardejove.

## Literatúra
* Slovenský biografický slovník
* Ev. v dejinách slovenskej kultúry

## Externé odkazy
* 

Wagner, Jakub
Wagner, Jakub
Kategória:Slovenskí evanjelickí kňazi
Kategória:Slovenskí spisovatelia
Kategória:Slovenskí pedagógovia
Kategória:Slovenskí básnici
Kategória:Osobnosti z Banskej Bystrice
Ignác Wagner

**Ignác Wagner** (* 9. august 1700, Komárno – † 30. január 1739, Viedeň) bol náboženský spisovateľ, vysokoškolský pedagóg, prekladateľ a jezuita.

## Životopis
R. 1715 vstúpil do jezuitskej rehole, po štúdiách doktor filozofie. Štyri roky vyučoval gramatiku, rétoriku a filozofiu v Trnave, kazateľ, potom tri roky predstavený duchovnej správy v cisárskej armáde. Na gymnáziu v Banskej Bystrici   vyučoval gramatiku a spoločenské náuky (1725). Tretiu probáciu si robil v Banskej Bystrici (1731). Autor príležitostných kázní a prekladateľ náboženských spisov do latinčiny.

## Dielo
* Posthuma memoria... Stephani Kohári... 1732, Trnava b.r.

## Literatúra
* *[[Slovenský biografický slovník]]*
* WAGNER, Ignác, SJ. In: 

## Externé odkazy
* 

Kategória:Osobnosti z Komárna
Jozef Wagner

**Jozef Wagner** (Vagner, Vágner, Wágner) (* 4. február 1770, Trenčín – † 26. september 1849, Brezno) bol pedagóg a odborný spisovateľ.

## Rodina
* otec Michal Wagner
* matka Anna rod. Malániová
* syn Daniel Wagner 

## Životopis
Základné vzdelanie získal v Trenčíne, študoval na evanjelický lýceu v Bratislave. Po štúdiách 17891817 učiteľ, od 1817 pokladník mestskej pokladnice, šk. inšpektor, od 1848 mestský radca v Brezne. Pozoruhodným v súvekom školstve bolo  založenie  konfesionálne zmiešanej dievčenskej triedy v Brezne, kt. založil v spolupráci s kat. učiteľom L. Bendíkom  (škola existovala až do 1. októbra 1858). Autor príručky o správnom písaní listov a rozličných administratívnych spisov, slúžila ako  učebnica, vyšla v 3 vyd. (1797, 1808, 1827).

## Pamiatky
* náhrobník na cintoríne v Brezne-Dúbravke

## Dielo
* Užitečná sebrání některých spisů..., Banská Bystrica roku 1797

## Literatúra
* Slovenský biografický slovník

## Externé odkazy
* 
* Záznam o narodení a krste v matrike 

Kategória:Osobnosti z Trenčína
Daniel Wagner

**Daniel Wagner** (* 31. december 1800, Brezno - † 10. január 1890, Budapešť) bol lekárnik, botanik, chemik.

## Rodina
* otec Jozef Wagner
* matka Zuzana rod. Paličková 

## Životopis
Študoval na gymnáziu v Dobšinej a v Rožňave, farmáciu na univerzite v Pešti, farmáciu a chémiu na univerzite vo Viedni. V roku 1821 sa stal magistrom farmácie, v roku 1824 doktorom chémie vo Viedni. Pôsobil ako lekárnik v Bratislave, neskôr zdravotný radca a referent pre farmaceutické záležitosti na Ministerstve obchodu v Pešti. Popri lekárnickej činnosti sa venoval botanike, výskumu liečivých prameňov a liečivých rastlín. Roku 1834 založil laboratórium, ktoré neskôr rozšíril na továreň na liečivá a chemikálie. Vo svojom dvojzväzkovom diele *Pharmaceutisch-medizinische Botanik...* (1828) podal rozbor liečiv najmä rastlinného pôvodu, v diele *Heilquellen von Sliatsch in Ungarn...* (1834) analyzoval vlastnosti sliačskych prameňov. Ako prvý v Uhorsku zaviedol súdno-lekárske rozbory. Zaoberal sa zdokonalením výroby pušného prachu. Autor odborných článkov, statí a okolo 22 vedeckých prác. Redigoval odborný časopis *Gyógyászati Lapok*. 

## Literatúra
* Slovenský biografický slovník

## Externé odkazy
* 
* Záznam o narodení a krste v matrike (č.1) - Krstený ako Daniel Jozef Wagner 

Kategória:Narodenia v 1800
Kategória:Slovenskí farmaceuti
Kategória:Slovenskí botanici
Kategória:Úmrtia v 1890
Karol Wagner

**Karol Wagner** (* 3. apríl 1732, Zborov – † 7. január 1790, Sibiu, Rumunsko) bol slovenský historik a vysokoškolský pedagóg.

## Životopis
V roku 1747 vstúpil v Trenčíne do jezuitskej rehole. Študoval na gymnáziu v Sabinove a v Prešove, filozofiu na univerzite v Košiciach, 1757 teológiu na univerzite v Trnave, doktor teológie.

Učiteľ na kapitulnej škole, slovenský kazateľ v Pezinku, 1764 v Banskej Bystrici, kde absolvoval tretiu probáciu. Misionár na viacerých miestach. Riaditeľ krajinského archívu v Bratislave, kustód univerzitnej knižnice. Patril k zakladateľom uhorskej diplomatiky, genealógie a heraldiky. Historik zameraný na výskum starších dejín Uhorska a na genealógiu.

Písal príležitostné oslavné reči náboženského charakteru. Vydal historické pramene k svetským a cirkevným dejinám Spiša a Šariša, prácu o genealógii uhorských šľachticých rodov.  Prekladal z francúzštiny. Zberateľ kníh histrického obsahu so vzťahom k Uhorsku. Katalóg jeho knižnice je uložený v Széchéniho knižnici v Budapešti.

## Dielo
* Oratio de S. Virginis intemerato conceptu, Trnava roku 1759
* Panegyris d. Ignatio dicta, Trnava roku 1760
* Propempticon Josepho II. augusto in castra discendenti, B.m. b.r.

## Literatúra
* Slovenský biografický slovník

## Externé odkazy
* 

Kategória:Slovenskí historici
Kategória:Slovenskí jezuiti
Kategória:Slovenskí knihovníci
Kategória:Slovenskí vysokoškolskí pedagógovia
Kategória:Genealógovia
Kategória:Osobnosti zo Zborova
Ľudovít Wagner

**Ľudovít Wagner** (* 1. august 1846, Banská Bystrica - † 17. august 1930, Bratislava) bol slovenský pedagóg, historik, jazykovedec. Pseudonym: Zólyomi.

## Životopis
Narodil sa v rodine Michala Wagnera (mešťan v Banskej Bystrici a odlievač medi) a jeho manželky Zuzany rodenej Bakošovej. Navštevoval ľudovú školu v Banskej Bystrici, 1854-1857 študoval na evanjelickom gymnáziu v Banskej Bystrici a v Banskej  Štiavnici, teológiu v Bratislave, filozofiu a jazykovedu na univerzite v Budapešti, potom absolvoval študijný pobyt na univerzitách vo Viedni, Krakove, Grazi a v Cluji, 1880 doktor filozofie. Sprvu vychovávateľ, 18701872 profesor na evanjelickom gymnáziu v Banskej Bystrici, potom krátko v Budapešti, od 1874 profesor nemeckej a maďarskej literatúry a filozofie na vyššej reálke v  Bratislave, 19091910 jej riaditeľ. Vedecky sa zaoberal najmä jazykovednou a literárnou históriou, dejinami Uhorska a  geografiou Bratislavskej stolice. Autor životopisných prác o osobnostiach maďarskej a slovenskej literatúry a kultúry. Venoval sa tvorbe učebníc pre ľud a meštianske školy a otázkam organizácie uhorského školstva. Spoluzakladateľ a člen kultúrnych, literárnych a cirkevných  organizácií, od 1919 člen Matice slovenskej.

## Pamiatky
* časť korešpondencie v Literárnom archíve Matice slovenskej

## Dielo
* Safarik élete és művei, Budapešť roku 1878
* Kupeczky János fest2művész élete, Bratislava roku 1899
* Slovenský Plutarch. Stotridsať rokov zo slovenskej literartúry 1790-1920, Nové Mesto nad Váhom roku 1920
* Zemepis Prešporskej stolice, Bratislava roku 1887 (s M. Orbókom)
* Slovenská abeceda a prvá čítanka, Bratislava roku 1919
* Slovenská mluvnica, Bratislava roku 1919

## Literatúra
* Slovenský biografický slovník

## Externé odkazy
* 
*Záznam o narodení a krste v matrike záznam číslo 82 - evanjelická farnosť; pokrstený ako Lajos Sámuel Vágner

Kategória:Slovenskí pedagógovia
Kategória:Slovenskí historici
Kategória:Slovenskí jazykovedci
Kategória:Osobnosti z Banskej Bystrice
Martin Wagner

**Martin Wagner** (*  1547, Banská Bystrica – † 25. november 1590, Bardejov) bol evanjelický kňaz, náboženský spisovateľ, cirkevný hodnostár.

Jeho bratom bol Jakub Wagner.

## Životopis
Študoval v Bardejove, Elblagu, na univerzite vo Wittenbergu (od roku 1571). Prvý rektor evanjelický školy v Ľubietovej, diakon (od roku 1577), farár v Bardejove (od roku 1580, senior piatich východoslov. slobodných kráľovských miest (Pentapolitany) a Šariša (od roku 1588). Ako farár v Bardejove vystupoval proti obrazoboreckým názorom kryptokalvinistov. S T. Fabrim a S. Škultétym vydal dve diela, zamerané na obranu protentantizmu augsburského vyznania proti východoslov, filipistom a kryptokalvinistom, najmä 
G. Pilcovi, kt. s ním ostro polemizoval.

## Literatúra
* Slovenský biografický slovník

## Externé odkazy
* 

Wagner, Martin
Wagner, Martin
Kategória:Úmrtia 25. novembra
Kategória:Slovenskí náboženskí spisovatelia
Kategória:Slovenskí evanjelickí kňazi
Kategória:Cirkevní hodnostári
Kategória:Osobnosti z Banskej Bystrice
Samuel Walesch

**Samuel Walesch** (*   Slovensko) je medikováč.

## Životopis
Medikováč v Banskej Bystrici. Prijatý za mešťana Banskej Bystrice (23. september 1820).

## Literatúra
* Kto bol kto v histórii Banskej Bystrice 12552000
* Medikováčstvo

## Externé odkazy
* 

Kategória:Medikováči
Aladár Wahlner

**Aladár Wahlner** (Walner) (* 1. február 1861, Betliar – † 11. august 1930, Budapešť) bol banský inžinier, právnik.

Jeho otec bol Karol Walhner a matka Júlia rod. Ščavnická.

## Životopis
Od roku 1883 študoval na Baníckej a lesníckej akadémii v Banskej Štiavnici, neskôr na právnickej akadémii v Košiciach, Ing. Od roku 1885 praktikant na banskom úrade v Sedmohradsku, od 1891 banský komisár v Banskej Bystrici, od 1896 hlavný banský komisár na Ministerstve financií v Budapešti. Významným podielom sa zúčastnil na príprave banských zákonov a na organizovaní banskej administratívy. Venoval sa najmä problémom banského práva, autor početných štúdií uverejňovaných v odborných časopisoch. Vydával ročenku banského a hutníckeho priemyslu *Magyarország bánya*. V roku 18991903 hovorca odbornej komisie pre prípravu banských zákonov; 1909 ministerský radca.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike farnosti Veľká Poloma; záznam číslo 5; pokrstený ako Aladar Robert Victor Walner

Kategória:Slovenskí právnici
Kategória:Slovenskí banskí inžinieri
Kategória:Absolventi Baníckej a lesníckej akadémie v Banskej Štiavnici
Kategória:Osobnosti z Betliara
Adam Wallisch

**Adam Wallisch** (*   Kremnica) bol cinár.

## Životopis
Pôsobil ako remeselník-cinár v Banskej Bystrici. Banskobystrické meštianskej právo získal (26. mája 1628). Jeho výrobky sa nachádzajú v Stredoslovenskom múzeu v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Majstri remeselníci na Slovensku
Kategória:Osobnosti z Kremnice
Albert Ferdinand Wallo

**Albert Ferdinand Wallo**, tiež *Valló* (* 20. apríl 1873, Zvolen – † 5. február 1963, Gabčíkovo) bol jazykovedec, publicista, osvetový pracovník, pedagóg. Pseudonym: Veridicus.

Jeho otec bol Michal Wallo a matka Žofia rod. Bukocová.

## Životopis
Študoval na katolíckom gymnáziu v Trnave, 1897 absolvoval vysokoškolské štúdium na univerzite v Budapešti. Od 1898 stredoškolský profesor v Keszthely, Banskej Bystrici, Szekszárde a v Užhorode, správca gymnázia v Košiciach, riaditeľ gymnázia v Leviciach. V jazykovede nadviazal na dielo Samuela Czambela, spracoval výskyt slovenských výrazov v maďarskom jazyku (1897), vydal učebnicu *Slovenský pravopis* (1919), pre Maďarov príručky slovenskej gramatiky. Zaoberal sa aj štylistikou spisovnej slovenčiny a metodikou vyučovania slovenského jazyka. Jeho záujem sa orientoval aj na literatúru, autor monografie o dráme. Venoval sa i otázkam prekladu poézie a novinárskym žánrom. V publicistických príspevkoch po roku 1918 vystupoval proti iredente, pranieroval však aj čechoslovakizmus. Publikoval aj články o pedagogickej, hospodárskej, ľudovýchovnej, osvetovej a jazykovednej problematike. Ako osvetový pracovník sa zameral na boj proti alkoholizmu, na pestovanie hodvábnika a výrobu hodvábu. Hudobný autodidakt, vynikal ako huslista a skladateľ príležitostných svetských i cirkevných skladieb.

## Dielo
* Tót elemek a magyar nyelvjárásokban..., Keszthely roku 1897
* Slovenský pravopis, Martin roku 1919
* Szlovák Helyesírás rövid nyeltannal és helyesírási szótárral, Košice roku 1919
* Alkoholizmus-nepriateľ ľudstva, Bratislava b.r

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí jazykovedci
Kategória:Slovenskí novinári
Kategória:Slovenskí publicisti
Kategória:Slovenskí pedagógovia
Kategória:Osobnosti zo Zvolena
Teodor Wallo

**Teodor Wallo** (Walló, Vallo; * 17. október 1861, Stará Turá – † 18. október 1932, Zvolen) bol slovenský obchodník a verejný činiteľ.

## Životopis
Jeho otec bol Juraj Wallo a matka Mária rod. Vagačová. Študoval na gymnáziu v Banskej Bystrici (18731877), od roku 1877 na hospodárskej akadémii v Budapešti. Hospodáril na rodinnom majetku, od 1881 výrobca syra a bryndze, neskôr veľkoobchodník vo Zvolene, spolumajiteľ bryndziarne v Detve.

Hlavný organizátor bryndziarstva na strednom Slovensku, 1882 vynašiel technológiu a zaviedol výrobu mäkkej roztierateľnej bryndze (pridaním slaného roztoku do vyrobeného bryndzového substátu), ktorá sa používa dodnes. O otázkach ekonomických, vnútropolitických a o bryndziarstve publikoval vo viacerých novinách. V 20. rokoch sa zameral na propagáciu slovenského autonomizmu a spoluprácu s HSĽS. Senátor Národného zhromaždenia. Najskôr pomaďarčil svoje meno, potom sa stal ľudákom a ako antisemita písal o tzv. nemenovanej rase, ktorá údajne zničila výrobu akostnej bryndze – Ján Selecký = Slovenská bryndza, strana 85.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 76; pokrstený ako Theodorus Rafaël Való

Kategória:Osobnosti zo Starej Turej
Kategória:Slovenskí obchodníci
Kategória:Slovenskí politici
Kategória:Politici HSĽS
Kategória:Senátori Národného zhromaždenia (Česko-Slovensko, 1920 – 1939)
Jozef Weber

**Jozef Weber** (Lackovič) (* 11. júl 1899, Nemecké Pravno, dnes Nitrianske Pravno – † 19. január 1989, Turie) bol náboženský spisovateľ, prekladateľ, pedagóg a jezuita.

## Životopis
Študoval v zahraničí. Pôsobil na rôznych miestach Slovenska. Profesor morálky a asketiky v novovzniknutom jezuitskom Teologickom inštitúte v Banskej Bystrici (od jesene 1941), zároveň zastával funkciu špirituála školastikov a bol   examinátorom kandidátov do noviciátu. Politicky prenasledovaný. Autor kníh a množstva článkov v časopisoch vydávaných  jezuitmi doma i v zahraničí. Redaktor časopisu Stanislavovské zvesti.

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* WEBER, Jozef, SJ. In: 

## Externé odkazy
* 

Kategória:Osobnosti z Nitrianskeho Pravna
Kategória:Slovenskí náboženskí spisovatelia
Kategória:Slovenskí pedagógovia
Kategória:Slovenskí prekladatelia
Kategória:Slovenskí vysokoškolskí pedagógovia
Kategória:Narodenia v 1899
Kategória:Úmrtia v 1989
Martin Weigel

**Martin Weigel** (*   Slovensko) bol kovolejár.

## Životopis
Pôsobil v Banskej Bystrici, autor bronzovej krstiteľnice s figurálnou výzdobou. .

## Literatúra
* Slovenský biografický slovník

## Externé odkazy
* 

Kategória:Kovolejári
Ján Weinhart

**Ján Weinhart** (Weinhardt, Joannes Olasiensis) (*   Mníchov - † 16. máj 1668, Spišské Vlachy) bol sochár.

## Rodina
* otec Andreas Weinhart
* manželka Katarína Weinhartová
* syn Henrich Weinhart

## Životopis
Vyučil sa v dielni svojho otčima W. Köninga v Mníchove. Počas vandrovky na podnet turzovskej rodiny sa usadil v Spišských Vlachoch. Svoju činnosť vyvíjal v oblasti turzovských politicko-ekonomických záujmov na Spiši a v Banskej Bystrici (činný 1636-1652). Názorovo vyšiel z juhonemeckej výtvarnej tvorby, ovplyvnenej najmä manierizmom. Jeho autorstvo je doložené v prípade reliéfnej výzdoby Ebnerovho domu na Námestí č. 22 v Banskej Bystrici. V Banskej Bystrici sa predpokladá aj jeho autorstvo pri náhrobníku J. Frisowitza (1620, fasáda Kostola sv. Kríža), náhrobník H. Thieleho (1638, fasáda Kostola Nanebovzatia Panny Márie, tzv. farský). K jeho prácam niektorí bádatelia zaraďujú aj krsteľnicu z Kostola sv. Kríža v  Banskej Bystrici (1652).

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* WEINHART, Ján. In: 
* BANSKÁ BYSTRICA. In: 

## Externé odkazy
* 

Kategória:Úmrtia v 1668
Henrich Weinhart

**Henrich Weinhart** (*   Spišské Vlachy - † 24. júl 1677,, Freiberg) bol  kamenár, sochár.

## Rodina
* otec Ján Weinhart
* matka Katarína Weinhartová 

## Životopis
Začal sa učiť v otcovej dielni, kde sa zúčastnil na realizácii viacerých výtvarných návrhov. V marci 1659 výučbu skončil a získal vlastnú kamenársku značku HW. Na erbe náhrobníka podnikaľa E. Höfflingera na južnej strane vo vnútri Kostola  sv. Kríža v Banskej Bystrici (1648) je signatúra HW; predpokladá sa, žeho vytesal sám podľa otcovej predlohy. Pôsobil v oblasti dekoratívnej výzdoby budov a náhrobníkov. Roku 1676 sa stal občanom mesta Freiberg.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Úmrtia v 1677
Augustín Weis

**Augustín Weis** (* 8. august 1891, Hrušovany – † 12. október 1974, Banská Bystrica) bol  staviteľ.

## Rodina
* otec Jan Weis
* matka Marie rod. Vrbová
* syn Jaromír Weis 

## Životopis
Zememeračský inžinier, v období 1. ČSR hlavný zememeračský radca a staviteľ železníc, pracoval na technicky najnáročnejších úsekoch slov. železničnej siete.

## Literatúra
* Slovenský biografický slovník

## Externé odkazy
* 

Kategória:Stavitelia
Jaromír Weis

**Jaromír Weis** (* 15. august 1924, Zvolen – † 15. máj 1984, Banská Bystrica) bol slovenský strojný inžinier a vynálezca.

## Rodina
* otec Augustín Weis
* matka Anna rod. Sládková

## Životopis
Študoval na SPŠ strojníckej v Brne, 19451949 na Strojníckej fak. SVŠT v Bratislave, 1949 Ing. Technický úradník a  konštruktér na viacerých miestach Slov. Pomocný montér Stavomontáží v Banskej Bystrici (19511953). Vedúci pracovník  Výskumno-vývojového ústavu pozemného staviteľstva v Banskej Bystrici (19681973). Zameriaval sa na vývoj strojnotechn. zariadení pre panelárne, zariadení na výrobu najmä vertikálnych batérií (tzv. Weisove batérie). Konštruktér prvej čs.  linky na výrobu panelov vo Vaňove i prvej čs. linky na výrobu stropných panelov. Autor vyše 50 čs. patentov (z toho 12 uplatnených aj zahraničí), najmä na priebežnú výrobu stavebných prvkov, mostových segmentov a i. Hlavný tvorca letmej  montáže mostov na diaľnici Podtureň-Hybe a Mosta SNP v Bratislave.

## Literatúra
* Slovenský biografický slovník

## Externé odkazy
* 

Kategória:Osobnosti zo Zvolena
Ján Wandet

**Ján Wandet** (iný zápis priezviska: **Vandet**; * ?, Banská Bystrica† 1804, Košice) bol uhorský zlatník.

V rokoch 17791804 je doložené, že pôsobil ako zlatník v Košiciach, kde sa v roku 1799 stal majstrom a získal meštianske právo. Okrem syna patril k jeho žiakom aj prešovský zlatník Matej Rombauer.

## Použitá literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* *[[Slovenský biografický slovník]]*

## Externé odkazy
* 

Kategória:Úmrtia v 1804
Kategória:Slovenskí zlatníci
Kategória:Osoby s neistým dátumom narodenia
Kategória:Osobnosti z Banskej Bystrice
Pavol Walluch

**Pavol Walluch** (* 14. október 1884, Banská Bystrica - † 14. november 1942, Slovensko) bol  architekt, staviteľ.

## Rodina
* otec Pavol Walluch
* matka Katarína rod. Polláková 

## Životopis
Asi od roku 1910 pôsobil v Banskej Bystrici. Vo svojom ateliéri navrhoval obytné domy, kultúrne a iné verejné stavby najmä pre Banskú Bystricu a Brezno. Vo svojej tvorbe nadviazal na predvojnový racionalizmus. Z jeho banskobystrických stavieb vyniká Evanjelický dom realizovaný roku 1927 ako prístavba k historickému objektu z konca 18. storočia. Urbanisticky hodnotný je aj nájomný obytný dom na nábreží Hrona (koniec 20. rokov); vlastný rodinný dom s ateliérom na Rudlovskej ceste; vila Dr. Flittnera  a i. Autor portálu s výkladom na renesančnom dome č. 13 na Dolnej ulici v Banskej Bystrici. Priatelil sa s maliarom → Júliusom Fuchém, sám príležitostne maľoval. Väčšinu jeho stavieb podľa jeho projektov realizovala Slovensko-česká účastnícka stavebná spoločnosť v Banskej Bystrici. Presbyter banskobystrickej evanjelickej a.v. cirkvi, súdny znalec.

## Literatúra
* Slovenský biografický slovník

## Externé odkazy
* 

Walluch, Pavol
Walluch, Pavol
Ján Nepomucký Weis

**Ján Nepomucký Weis** (Weisz, Ján Nepomucký) (* 2. máj 1777, Banská Štiavnica – † 30. august 1864, Banská Bystrica) bol rímskokatolícky kňaz, cirkevný hodnostár a pedagóg.

## Životopis
Kaplán v Banskej Bystrici (18001801). Profesor teológie na biskupskom seminári v Banskej Bystrici (od 1807), dekan  (1826), rektor (od 1833), prodirektor seminára (18401861). Katedrálny banskobystrický kanonik (1833), titulárny prepošt. Patril ku skupine bernolákovcom. Autor kázne, ktorá vyšla tlačou v Banskej Štiavnici (1818).

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* WEIS, Ján Nepomucký. In: 

## Externé odkazy
* 

Kategória:Uhorskí rímskokatolícki kňazi
Kategória:Osobnosti z Banskej Štiavnice
Krištof Wendig

**Krištof Wendig**, tiež **Vendig** (*  Slovensko) bol pedagóg.

## Životopis
Rektor evanjelického gymnázia v Banskej Bystrici (1552-?)

## Literatúra
* Kto bol kto v histórii Banskej Bystrice 12552000
* Banská Bystrica - v znamení kalicha

## Externé odkazy
* 

Kategória:Slovenskí pedagógovia
Ján Wenger

**Ján Wenger** (*   Slovensko) bol podnikateľ.

## Životopis
Banský podnikateľ v Banskej Bystrici s malým ziskom. Majiteľ trhového domu na Námestí v Banskej Bystrici, známeho ako Benického dom (koncom 16.stor.); prešiel do vlastníctva → F. Morgenthalera (25. novembra 1611).

## Literatúra
* Kto bol kto v histórii Banskej Bystrice 12552000
* Príbehy z minulosti Banskej Bystrice

## Externé odkazy
* 

Kategória:Podnikatelia
Juraj Weiss

**Juraj Weiss** (Weisz) (* 9. máj 1892, Hronec – † 21. január 1960, Bratislava) bol funkcionár KSČ a robotník.

## Životopis
Pôvodne robotník, funkcionár KSČ a organizátor robotníckeho hnutia a triednych bojov na Horehroní. Člen OV KSČ v Banskej Bystrici (19211927), tajomník KV KSČ v Banskej Bystrici (19261927). Účastník protifašistického odboja spolupracovník Eugena Gudernu pri vydávaní ilegálnej tlače. Poslanec Národného zhromaždenia (19451946).

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* *[[Encyklopédia Slovenska]]*

## Externé odkazy
* 

Kategória:Slovenskí komunistickí funkcionári
Kategória:Osobnosti z Hronca
Soma Weiss

**Soma Weiss** (*  1899, Banská Bystrica – †  1942, Slovensko) bol  lekár, vysokoškolský pedagóg.

## Životopis
Lekár, profesor medicíny v Amerike. Zaoberal sa aj výskumom, získal nové poznatky v liečbe kardiovaskulárnych chorôb.

## Literatúra
* Kto bol kto v histórii Banskej Bystrice 12552000
* Slov. rodáci svetu

## Externé odkazy
* 

Kategória:Narodenia v 1899
Kategória:Úmrtia v 1942
Kategória:Slovenskí lekári
Kategória:Lekári USA
Kategória:Slovenskí pedagógovia
Kategória:Pedagógovia USA
Kategória:Osobnosti z Banskej Bystrice
Otto Wiesner

**Otto Wiesner** (* 15. máj 1851, Nitra) bol banský inžinier a metalurg.

## Životopis
Narodil sa v rodine Adolfa Wiesnera a jeho manželky Laury rodenej Bellovej pochádzajúcich z Banskej Štiavnice. Od 1870 študoval ako mimoriadny poslucháč na Baníckej a lesníckej akadémii v Banskej Štiavnici, Ing. Roku 18751877 asistent na Baníckej akadémii, prednášal metalurgiu. Od 1896 zástupca vedúceho medených hámrov, neskôr hlavný inžinier v Banskej Bystrici.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike - pokrstený ako Otto Adolf Jósef Vieszner

Kategória:Narodenia v 1851
Kategória:Osobnosti z Nitry
Kategória:Slovenskí banskí inžinieri
Kategória:Narodenia 15. mája
Mikuláš Wihl

**Mikuláš Wihl** (* Uhorsko) bol staviteľ.

## Životopis
Staviteľ v Banskej Bystrici na Tehelnej ulici.

## Literatúra
* Kto bol kto v histórii Banskej Bystrice 12552000
* Almanach a adresár mesta Banská Bystrica

## Externé odkazy
* 

Kategória:Stavitelia
Emanuel Windholz

**Emanuel Windholz** (* 13. marec 1903, Hronec - †  1986, San Francisco) bol  lekár-psychiater.

## Životopis
Študoval lekárstvo na KU v Prahe, kde 1926 promoval. Pôsobil na neuropsychiatrickom odd. Štátnej nemocnice v Košiciach u J. Stuchlíka (spoločne ako súdní znalci v prípade cigánskych občanov obvinených z kanibalizmu), od 1936 odb. lekár  duševných a nervových chorôb v Prahe. Po roku 1938 odišiel do USA, kde pôsobil ako vedúci psychiater v Mount Zion Hospital v San Franciscu. Spoluzakladateľ a predseda čs. Spoločnosti pre štúdium psychoanalýzy, prvý čs. člen Medzinárodného  psychoanalytického združenia. Editor Zborníka psychoanalitických prác.

## Literatúra
* Československý biografický slovník

## Externé odkazy
* 

Kategória:Narodenia v 1903
Kategória:Úmrtia v 1989
Kategória:Slovenskí psychiatri
Tomáš Winkler

**Tomáš Winkler** (* 3. január 1940, Lopej – † 19. apríl 2021, Bratislava) bol slovenský literárny historik, kultúrny historik, literárny kritik, redaktor.

## Životopis
V roku 19571961 študoval slovenčinu a históriu na Vysokej škole pedagogickej v Bratislave. V roku 19611965 odborný pracovník Literárneho archívu, 19651968 vedúci Knižnice Matice slovenskej, 19681970 zástupca šéfredaktora Matičného čítania, neskôr pre kritické postoje v roku 19681969 ošetrovateľ, robotník na stavbách, 19791989 redaktor vydavateľstva Osveta, od 1990 pracovník Matice slovenskej v rôznych funkciách. 

Kritiky a recenzie začal publikovať od pol. 60. rokov, napísal štúdie o problematike slovenskej medzivojnovej literatúry, dvojzväzkovú kultúrnohistorickú monografiu *Matica slovenská* v rokoch 19191954 (obe 1971). V čase zákazu publikovania vydal s Petrom Štrelingerom biografické miniatúry slovenských spisovateľov s názvom *Kto proti osudu*, už pod vlastným menom biografickú monografiu o J. M. Hurbanovi *Perom a mečom*, knižnú esej o Matici slovenskej a biografické rozprávanie o posledných chvíľach slovenských spisovateľov. Pre Maticu slovenskú napísal alebo zostavil viacero účelových publikácií. 

Bol tiež autorom scenárov z literárnej histórie a národných dejín pre rozhlas a televíziu.

## Dielo
* *Život zvoniaci činom* (1988)
* *Cesty na popravisko* (1988)
* *Tragické hľadanie života* (1991)
* *Vrastanie do času* (1992)
* *Čas pred nesmrteľnosťou* (1998)
* *Pro memoria Matice Slovenskej* (2000)
* *...dlho budeme mŕtvi* (2008)
* *Matica slovenská. Vrastanie do času* (2013)

## Referencie


## Literatúra
* ŠAH: Tomáš Winkler – 75. (Pripomíname si). In: *Slovenské pohľady*, roč. IV. + 131, 2015, č. 1, s. 157 – 158.
* UBIŠOVÁ, Hedviga: "Čo je väčšie a statočnejšie, ako čeliť osudu?" Peter Štrelinger – Tomáš Winkler: Kto proti osudu. (Recenzia). In: *Literárny týždenník*, 1. 7. 2015, č. 25 – 26, s. 11.
* MARKUŠ, Jozef: Štúr, Hurban, Matuška, Mináč, Winkler a tí iní. In: *Slovenské pohľady,* roč. IV. + 130, 2014, č. 9, s. 74 – 82.
* APFPEL, Viliam: Sedem viet o siedmich knihách. Tomáš Winkler: ... dlho budeme mŕtvi. In: *Slovenské pohľady*, roč. IV. + 130, 2014, č. 3, s. 116 – 117.
* ŠAH: Tomáš Winkler – 65. (Pripomíname si). In: *Slovenské pohľady*, roč. IV. + 121, 2005, č. 1, s. 158.
* JURČO, Ján: Sonda do života i diela. Tomáš Winkler: Jozef Škultéty – svedok čias minulých. (Recenzia). In: *Slovenské pohľady*, IV. + 120, 2004, č. 2, s. 122 – 123.
* Slovenský literárny kalendár

## Externé odkazy
* 
* 

Kategória:Slovenskí spisovatelia
Kategória:Slovenskí literárni historici
Kategória:Slovenskí literárni kritici
Kategória:Osobnosti z Podbrezovej
Ignác Winkler

**Ignác Winkler** (* 28. apríl 1895, Nemecká, † neznáme) je úradník.

## Životopis
Úradník v Industrii Banská Bystrica. Počas SNP prenasledovaný. Zaistený nem. bezpečnostnými orgánmi v Banskej Bystrici (2. novembra 1944), väznený, popravený v Nemeckej.

## Literatúra
* Kto bol kto v histórii Banskej Bystrice 1255 – 2000
* Pred bránami pekla

## Externé odkazy
* 

Winkler, Ignác
Štefan Winkler

**Štefan Winkler** (* 16. január 1910, Jaworzno, Poľsko - † 24. december 1973, Bratislava) bol slovenský herec a pedagóg.

## Rodina
* otec Štefan Winkler
* matka Genovéva rod. Hajdušková 

## Životopis
Základnú školu navštevoval v Podbrezovej, študoval v Banskej Bystrici a na Učiteľskom ústave v Lučenci. 

Učiteľ v Snine, potom v Petržalke, 1940-1955 člen operety a činohry Novej scény SND, od 1956 televízny režisér, 1960-1970 výtvarník v časopise Zdravie ľudu v Bratislave. Umecké nadanie realizoval popri učiteľskom povolaní v ochotníckom divadle ako herec, režisér i scénograf. Roku 1939 začal spolupracovať s Rozhlasovou držinou, potom sa herectvu začal venovať profesionálne.  Na Novej scéne SND (1940-1955) vytvoril desiatky väčších i menších postáv. Spieval v operetách, hral v činohrách. Od 1956 režisér hudobných a zábavných programov súčasne v rozhlase a v televízii. Ako hudobník ovládal hru na husliach i na  klavíri, príležitostný skladateľ zábavných melódií.

## Literatúra
* Slovenský biografický slovník

## Externé odkazy
* 

Kategória:Slovenskí herci
Emil Werék

**Emil Werék** (*   Slovensko) bol železničiar.

## Životopis
Vrchný adjunkt, zástupca prednostu železničnej stanice v Banskej Bystrici (1934).

## Literatúra
* Kto bol kto v histórii Banskej Bystrice 12552000
* Archív Železničnej stanice v Ban.Bystrici

## Externé odkazy
* 

Kategória:Železničiari
Tomáš Wolf

**Tomáš Wolf** (*   Banská Bystrica) bol kamenár.

## Životopis
Banskobystrický kamenársky majster. Autor fontány, väčšej vodnej nádrže a mosadznej sochy v jej strede na Námestí v  Banskej Bystrici (1633-1635).

## Literatúra
* Kto bol kto v histórii Banskej Bystrice 12552000
* Banská Bystrica
* Príbehy z minulosti Banskej Bystrice

## Externé odkazy
* 

Kategória:Kamenári
Emil Wünsch

**Emil Wünsch** (* Praha) bol lyžiar a športový funkcionár.

## Životopis
V 30. rokoch 20. storočia športovec-lyžiar, pretekár v alpských disciplínach za Klub československých turistov v Banskej Bystrici. Dlhoročný športový funkcionár Klubu československých turistov v Banskej Bystrici.

## Literatúra
* Kto bol kto v histórii Banskej Bystrice 1255-2000

Kategória:Českí lyžiari
Kategória:Osobnosti z Prahy
Ján Wünsch

**Ján Wünsch** (*   Slovensko) bol športový funkcionár, rozhodca.

## Životopis
Športový funkcionár, organizátor lyžovania a lyžiarsky rozhodca v Banskej Bystrici, pôsobil v Klube českosloevnských lyžiarov v Banskej Bystrici (30. roky 20. stor.).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Rozhodcovia
Róbert Wünsch

**Róbert Wünsch** (*   Slovensko) bol podnikateľ.

## Životopis
V Banskej Bystrici zriadil továreň na cementový tovar (1894), parnú tehelňu (1894); zamestnávala tehliarov z Rakúska a Talianska.

## Literatúra
* Kto bol kto v histórii Banskej Bystrice 12552000

* Banská Bystrica v premenách času

## Externé odkazy
* 

Kategória:Podnikatelia
Ján Žabka

**Ján Žabka** (* 1888 Zvolen – ?) bol podnikateľ.

## Životopis
Majiteľ elektrotechnického a strojárenského závodu v Banskej Bystrici. Člen elektrárenskej rady v Banskej Bystrici (po dobu 3 rokov).

## Literatúra
* Kto bol kto v histórii Banskej Bystrice 12552000
* SEKANINA, František. *Album representantů všech oborů veřejného života československého*. Praha: Umělecké nakladatelství Josef Zeibrdlich, 1927, s. 1196. Dostupné online
* Almanach a adresár mesta Banská Bystrica

## Externé odkazy
* 

Kategória:Podnikatelia
Ondrej Žabka

**Ondrej Žabka** (*   Slovensko) bol kníhtlačiar.

## Životopis
Faktor tlačiarne → Jozefa Havelku v Banskej Bystrici (1910-1916); mal prenajatú tlačiareň → Jozefa Havelku a spol. v Banskej Bystrici (1919-1924), majiteľ tlačiarne Kníhtlačiareň Ondrej Žabka a spol. v Banskej Bystrici (1924-1949).  V tlačiarni okrem kníh tlačili časopis Slovenská žena (1920-1923), Banskobystrické noviny (1934-1935), Slovenský ochranca lesov (1927-1931) a i.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Kníhtlačiari
Jakub Zabler

**Jakub Zabler** (Zabeler; * 10. apríl 1670, Bardejov, Uhorsko† 21. január 1753, Toruň, Republika Poľskej koruny a Litovského veľkokniežatstva) bol  evanjelický kňaz, pedagóg a spisovateľ.

## Životopis
Jeho otec bol Jakub Zabler (16391709) a matka Margaréta rod. Spléniová. Navštevoval školy v Prešove a Bardejove, 16881691 študoval na univerzite vo Wittenbergu.

Rok pôsobil ako vychovávateľ v Drážďanoch, 1694 vysvätený za evanjelický kňaza. Farár v Bardejove, 1699 v protireformačných časoch vyhnaný, ukrýval sa v Šarišskej a Spišskej stolici, 17011711 farár v Banskej Štiavnici, do 1714 opäť v Bardejove, po 1714 farár pre všetky národnosti v Banskej Bystrici, od 1718 mimoriadny, 1720 riadny profesor na gymnáziu v Toruni.

Autor viacerých historických diel, dišpút, statí a latinských príležitostných veršov.

## Dielo
* *De veteri Sirmio*, Wittenberg roku 1690
* *Commentatio de matalleotica veteris Graeciae*, Toruň roku 1718
* *Memoria medicorum Thorunensium*, Toruň roku 1719
* *De incrementis letterarum per studium augustamque liberaritatem principum*, Toruň roku 1732

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí spisovatelia
Kategória:Slovenskí evanjelickí kňazi
Kategória:Osobnosti z Bardejova
Jakub Záborský

**Jakub Záborský** de Zábor (* Martin† 4. marec 1735 (?), Ivančiná) bol slovenský evanjelický kňaz, cirkevný hodnostár.

Jeho otec bol Michal Záborský de Zábor.

## Životopis
Pochádzal zo zemianskeho rodu s pôvodnými majetkami v Záborí. Školy navštevoval v Martine a v Banskej Bystrici. V roku 17051709 správca evanjelickej cirkvi v Hornom Jasene a v Belej, 1709 vyhnaný z náboženských dôvodov, 17091714 žil v Záborí. V roku 17091735 evanjelický farár v Ivančinej, 1729 turčiansky senior, 1732 zvolený za superintendenta Bratislavskej, Nitrianskej, Trenčianskej, Turčianskej a Liptovskej stolice, tesne pred uvedeným do úradu zomrel. Organizátor evanjelického cirkevného života na strednom a západnom Slovensku, najmä v Turci. Pripisuje sa mu autorstvo rukopisu zbierky zväčša veršovaných modlitieb (1719), ktorá sa zachovala v knižnici evanjelický lýcea v Banskej Štiavnici.

## Literatúra
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Superintendenti
Kategória:Príslušníci zemianskeho stavu
Kategória:Úmrtia v 1735
Kategória:Osobnosti z Martina
Kategória:Uhorskí šľachtici
Kategória:Slovenskí šľachtici